’n Moewiese saamsing jol!
Al jou gunsteling kunstenaars tree weer by die Krone 6-konsert op. Ons nooi alle liefhebbers van Afrikaanse musiek om hierdie konsert saam met ons te kom geniet. Bring jou familie en vriende en kom sing uit volle bors saam. Maak julle gereed vir ’n moewiese saamsing jol!
Jou gunsteling saamsing jol, Krone 6, word in 2019 weer in Pretoria en Kaapstad aangebied en beloof om nóg groter wees. Al jou gunsteling musieksterre gaan weer een verhoog deel om die beste treffers van alle tye te sing en die gehoor sal weer uit volle bors kan saamsing. Dié konsert word vir die sesde agtereenvolgende jaar aangebied en beloof om besoekers aanstaande jaar in ekstase te hê.
Kapenaars word eerste bederf met twee Krone 6-vertonings op Saterdag, 3 Augustus en Sondag, 4 Augustus in die Grand Arena, GrandWest, en kort daarna kry die gehoor van Gauteng ’n beurt met drie vertonings by die Sun Arena at Time Square. Dié vertonings vind plaas op Vrydag, 16 Augustus (Time Square Premier-vertoning), Saterdag, 17 Augustus en die finale vertoning op Sondag, 18 Augustus.
Dit is lekker om te sien hoeveel mense bymekaarkom, elke woord ken en luidkeels saam met die kunstenaars sing. Dit is ’n ervaring wat jy self moet kom beleef as jy nog by ’n Krone-konsert was nie. Al die treffers word saamgebring in energieke, slim verwerkte keurspelle, terwyl die lirieke van dié treffers op groot skerms vertoon word vir die gehoor om uit volle bors saam te sing, vir ’n moewiese saamsing jol.